ประกาศกระทรวงการคลังประกาศกระทรวงการคลังเรื่องผลการกู้เงินโดยการออกตั๋วสัญญาใช้เงินเพื่อการปรับโครงสร้างหนี้เงินกู้มาเพื่อให้กู้ต่อในปีงบประมาณ พ.ศ. ๒๕๖๑ครั้งที่ ๑[๑] เพื่อให้เป็นไปตามความในมาตรา๑๖ แห่งพระราชบัญญัติการบริหารหนี้สาธารณะ พ.ศ. ๒๕๔๘ กระทรวงการคลังขอประกาศให้ทราบทั่วกันว่ากระทรวงการคลังโดยความเห็นชอบของคณะรัฐมนตรีอาศัยอำนาจตามความในมาตรา ๗ มาตรา ๑๔ มาตรา ๒๐ (๓) และมาตรา ๒๔ (๑)แห่งพระราชบัญญัติการบริหารหนี้สาธารณะ พ.ศ. ๒๕๔๘ซึ่งแก้ไขเพิ่มเติมโดยพระราชบัญญัติการบริหารหนี้สาธารณะ (ฉบับที่ ๒) พ.ศ. ๒๕๕๑ได้ดำเนินการกู้เงินระยะยาวเพื่อรองรับการปรับโครงสร้างหนี้เงินกู้มาเพื่อให้กู้ต่อแก่การรถไฟแห่งประเทศไทยโดยมีรายละเอียดและเงื่อนไขของการกู้เงิน ดังต่อไปนี้๑. กระทรวงการคลังได้ดำเนินการกู้เงินเพื่อปรับโครงสร้างหนี้เงินกู้มาเพื่อให้กู้ต่อแก่การรถไฟแห่งประเทศไทยโดยวิธีการออกตั๋วสัญญาใช้เงิน อายุ ๓ ปี วงเงินรวมไม่เกิน ๖,๗๕๑,๑๓๗,๕๖๙.๙๘ บาท(หกพันเจ็ดร้อยห้าสิบเอ็ดล้านหนึ่งแสนสามหมื่นเจ็ดพันห้าร้อยหกสิบเก้าบาทเก้าสิบแปดสตางค์)๑.๑ชำระคืนต้นเงินกู้ที่ครบกำหนดของสัญญากู้ยืมเงินเลขที่ ๒/๒๕๕๙ ให้กับธนาคารกรุงไทยจำกัด (มหาชน) สำหรับโครงการก่อสร้างทางคู่ในเส้นทางรถไฟ สายชายฝั่งทะเลตะวันออก ช่วงฉะเชิงเทรา - คลองสิบเก้า - แก่งคอยพร้อมทางคู่เลี่ยงเมือง (Chord Line) จำนวน ๓ แห่ง วงเงิน ๒,๐๐๐,๐๐๐,๐๐๐ บาท (สองพันล้านบาทถ้วน)๑.๒ชำระคืนต้นเงินกู้ที่ครบกำหนดของสัญญากู้ยืมเงินเลขที่ ๒/๒๕๕๙ ให้กับธนาคารกรุงไทยจำกัด (มหาชน) สำหรับโครงการก่อสร้างรถไฟทางคู่ ช่วงชุมทางถนนจิระ ขอนแก่น วงเงิน ๓,๙๖๘,๗๓๗,๒๙๖.๗๔ บาท(สามพันเก้าร้อยหกสิบแปดล้านเจ็ดแสนสามหมื่นเจ็ดพันสองร้อยเก้าสิบหกบาทเจ็ดสิบสี่สตางค์)๑.๓ชำระคืนต้นเงินกู้ก่อนครบกำหนดของสัญญากู้ยืมเงินเลขที่ ๖/๒๕๕๙ ให้กับธนาคารออมสินสำหรับโครงการระบบขนส่งมวลชนทางรางในพื้นที่กรุงเทพฯ และปริมณฑล (สายสีแดง)ช่วงบางซื่อ - รังสิต วงเงิน ๗๘๒,๔๐๐,๒๗๓.๒๔ บาท(เจ็ดร้อยแปดสิบสองล้านสี่แสนสองร้อยเจ็ดสิบสามบาทยี่สิบสี่สตางค์)๒. เบิกเงินกู้ทั้งจำนวน ในวันที่ ๑๘ มกราคม๒๕๖๑๓. อายุเงินกู้ ๓ ปี นับตั้งแต่วันที่ ๑๘มกราคม ๒๕๖๑ ครบกำหนดในวันที่ ๑๘ มกราคม ๒๕๖๔๔. อัตราดอกเบี้ย๔.๑อัตราดอกเบี้ยตามข้อ ๑.๑ เท่ากับ อัตราดอกเบี้ยอ้างอิง ลบส่วนต่างเฉลี่ยร้อยละ๐.๑๕๑ (ศูนย์จุดหนึ่งห้าหนึ่ง) ต่อปี๔.๒ อัตราดอกเบี้ยตามข้อ๑.๒ เท่ากับ อัตราดอกเบี้ยอ้างอิง ลบส่วนต่างเฉลี่ยร้อยละ ๐.๑๕๕ (ศูนย์จุดหนึ่งห้าห้า) ต่อปี๔.๓อัตราดอกเบี้ยตามข้อ ๑.๓ เท่ากับ อัตราดอกเบี้ยอ้างอิงลบส่วนต่างเฉลี่ยร้อยละ ๐.๑๔๕ (ศูนย์จุดหนึ่งสี่ห้า)ต่อปี๔.๔อัตราดอกเบี้ยอ้างอิง หมายความว่า อัตราดอกเบี้ยอ้างอิงระยะสั้นตลาดกรุงเทพ (BIBOR) ระยะ ๖ (หก) เดือน ตามประกาศธนาคารแห่งประเทศไทย๔.๕การปรับอัตราดอกเบี้ยทุกงวด ๖ เดือน หากอัตราดอกเบี้ยอ้างอิงมีการเปลี่ยนแปลงโดยอัตราดอกเบี้ยงวดแรกจะใช้อัตราดอกเบี้ยอ้างอิง ณ วันเบิกเงินกู้ สำหรับการใช้อัตราดอกเบี้ยในงวดต่อๆ ไป จะใช้อัตราดอกเบี้ยอ้างอิง ณ วันครบกำหนดชำระดอกเบี้ย เพื่อใช้คำนวณดอกเบี้ยในช่วงระยะเวลา ๖ เดือนถัดไปการคำนวณดอกเบี้ยให้ถือว่าหนึ่งปีมี ๓๖๕ วัน นับตามจำนวนวันที่เกิดขึ้นจริงเศษของหนึ่งสตางค์ให้ปัดทิ้ง ชำระดอกเบี้ยงวดแรกในวันที่ ๑๘ กรกฎาคม ๒๕๖๑และชำระดอกเบี้ยงวดสุดท้ายในวันที่ ๑๘ มกราคม ๒๕๖๔๕. การชำระดอกเบี้ยตลอดอายุสัญญาให้แบ่งชำระดอกเบี้ยปีละสองงวด คือ วันที่ ๑๘ มกราคม และ ๑๘ กรกฎาคม ของทุกปีสำหรับดอกเบี้ยงวดสุดท้ายจะชำระพร้อมต้นเงินกู้ตามตั๋วสัญญาใช้เงินในวันที่ไถ่ถอนหากวันครบกำหนดชำระดอกเบี้ยตรงกับวันหยุดตามประกาศธนาคารแห่งประเทศไทยก็ให้เลื่อนไปชำระในวันทำการถัดไปโดยไม่นับวันหยุดตามประกาศธนาคารแห่งประเทศไทยดังกล่าวเข้ารวมเพื่อคำนวณดอกเบี้ยที่ถึงกำหนดชำระยกเว้นการชำระต้นเงินกู้งวดสุดท้ายให้คำนวณดอกเบี้ยจนถึงวันก่อนวันชำระหนี้๖. การชำระคืนต้นเงินกู้กระทรวงการคลังสามารถชำระคืนต้นเงินกู้ก่อนครบกำหนดได้ทั้งจำนวนหรือบางส่วนก็ได้ ทั้งนี้กระทรวงการคลังจะแจ้งให้สถาบันการเงินทราบล่วงหน้าไม่น้อยกว่า ๒ วันทำการโดยกระทรวงการคลังจะชำระดอกเบี้ยคงค้างของต้นเงินกู้ที่ค้างชำระ พร้อมกับการชำระคืนต้นเงินกู้ก่อนกำหนดนั้นทั้งนี้ดอกเบี้ยคงค้างให้คำนวณนับตั้งแต่วันที่กระทรวงการคลังชำระคืนดอกเบี้ยครั้งล่าสุดจนถึงวันก่อนวันที่กระทรวงการคลังชำระคืนต้นเงินกู้ก่อนกำหนดโดยหากวันครบกำหนดชำระคืนต้นเงินกู้ตรงกับวันหยุดตามประกาศธนาคารแห่งประเทศไทยให้เลื่อนชำระคืนในวันทำการถัดไป๗. ไม่มีค่าธรรมเนียมและค่าใช้จ่ายใด ๆประกาศ ณ วันที่ ๑๖มกราคม พ.ศ. ๒๕๖๑จุมพล ริมสาครรองปลัดกระทรวงการคลังหัวหน้ากลุ่มภารกิจด้านรายจ่ายและหนี้สินปฏิบัติราชการแทนรัฐมนตรีว่าการกระทรวงการคลังปวันวิทย์/จัดทำ๒๗ เมษายน ๒๕๖๑[๑] ราชกิจจานุเบกษาเล่ม ๑๓๕/ตอนพิเศษ ๖๑ ง/หน้า ๗/๑๕ มีนาคม ๒๕๖๑